stanford-oval/wikipedia huggingface dataset:
ไฟว์สตาร์โปรดักชั่น
เกี่ยวกับบริษัท > นำสู่เทศกาลภาพยนตร์

ไฟว์สตาร์โปรดักชั่น เป็นหนึ่งในบริษัทผลิตภาพยนตร์ไทยยุคแรก ๆ ที่นำภาพยนตร์ออกสู่เทศกาลภาพยนตร์นานาชาติ ตั้งแต่ ปี พ.ศ. 2519 กับภาพยนตร์เรื่อง ขุนศึก (2519) เป็นบทประพันธ์ของ ไม้ เมืองเดิม กำกับโดย สักกะ จารุจินดา นำแสดงโดย สมบัติ เมทะนี, นัยนา ชีวานันท์
เรื่อยมาจนถึง ฟ้าทะลายโจร ผลงานการกำกับโดย วิศิษฎ์ ศาสนเที่ยง ที่เป็นภาพยนตร์ไทยเรื่องแรกที่ได้เข้าประกวดในสาย Un Certain Regard ในงานเทศกาลภาพยนตร์นานาชาติที่เมืองคานส์ ปี พ.ศ. 2544 ตามมาด้วย มนต์รักทรานซิสเตอร์ ผลงานของ เป็นเอก รัตนเรือง ที่ได้รับเลือกเป็น Director’s Fortnight ในงานเทศกาลภาพยนตร์นานาชาติที่เมืองคานส์ ปี  พ.ศ. 2545 ในปี พ.ศ. 2546 Last Life in the Universe ผลงานของ เป็นเอก รัตนเรือง ที่เป็นงานร่วมทุนสร้างที่ใหญ่เรื่องหนึ่งของ ไฟวสตาร์ โปรดักชั่น  ประสบความสำเร็จอย่างมากในตลาดต่างประเทศ รวมถึงได้รับรางวัล ดารานำชาย จากงานเทศกาลภาพยนตร์นานาชาติที่เมืองเวนิส ปี พ.ศ. 2546 และ พ.ศ. 2550 เช่นกัน
ในปี พ.ศ. 2552 ภาพยนตร์เรื่อง นางไม้ ภาพยนตร์โดย เป็นเอก รัตนเรือง ก็สร้างชื่อต่อเนื่องอีกครั้งที่โดนคัดเลือกจากเทศกาลภาพยนตร์นานาชาติเมืองคานส์ สาขา Un Certain Regard (ภาพยนตร์ที่น่าจับตามอง) และยังได้รับเลือกเข้าชิงและถูกเลือกเข้าฉายอย่างเป็นทางการอีกกว่า 100 เทศกาลทั่วโลก และในปีเดียวกัน ภาพยนตร์เรื่อง เฉือน จากผู้กำกับชื่อดัง ก้องเกียรติ โขมศิริ ผู้กำกับจากภาพยนตร์เรื่อง ไชยาและลองของ ก็สร้างชื่ออีกครั้งเมื่อภาพยนตร์เรื่องนี้ได้รับคัดเลือกเข้าชิงรางวัลสุพรรณหงส์ ถึง 14 สาขาจากทั้งหมด 16 สาขา รวมถึงเทศกาลชื่อดังของโลกอีกหลายเทศกาล อาทิ Rotterdam International Film Festival 2010, Sitges Film Festival 2010, etc.
เกี่ยวกับบริษัท > ภาพยนตร์ 3 มิติ

ในปี พ.ศ. 2555 ไฟว์สตาร์เปิดมิติใหม่ของวงการภาพยนตร์ไทย ด้วยโปรเจกต์ 407 Dark Fight (3D) ภาพยนตร์แนว Horror ถือว่าเป็นภาพยนตร์สามมิติเรื่องแรกของประเทศไทย ผลงานการสร้างสรรค์ของทีมผู้สร้างภาพยนตร์เรื่อง ลองของ แล้วภาพยนตร์ประสบความสำเร็จดี ต่อมาภาพยนตร์สามมิติแนวสยองขวัญเรื่อง ตีสาม 3D ออกฉายในปี พ.ศ. 2556 บริษัทจึงยังคงเดินหน้าสร้างภาพยนตร์ในระบบสามมิติเต็มรูปแบบออกมาอย่างต่อเนื่อง เนื่องจากเห็นความต่อเนื่องในตลาดภาพยนตร์ 3D ในประเทศไทย ทำให้ไฟว์สตาร์จะยังคงทำ 3D ออกมาอย่างต่อเนื่องในปี พ.ศ. 2556 โดยคาดว่าจะสร้างภาพยนตร์ทั้งสิ้น 4 เรื่อง และ 3 ใน 4 เรื่องนั้นจะสร้างเป็น 3D เต็มรูปแบบตามถนัดเช่นเดิม
บุคคลสำคัญ > บุคลากรหลัก

เกียรติ เอี่ยมพึ่งพร
เจริญ เอี่ยมพึ่งพร
อภิรดี เอี่ยมพึ่งพร
เกียรติกมล เอี่ยมพึ่งพร
กอบสุข จารุจินดา
บุคคลสำคัญ > ผู้กำกับภาพยนตร์

| --- | --- |
 วิจิตร คุณาวุฒิ  บัณฑิต ฤทธิ์ถกล  เป็นเอก รัตนเรือง  วิศิษฎ์ ศาสนเที่ยง  ก้องเกียรติ โขมศิริ  ยุทธนา มุกดาสนิท  จรูญ วรรธนะสิน  ฤทัยวรรณ วงศ์สิรสวัสดิ์  สักกะ จารุจินดา  ณรงค์ จารุจินดา  รุจน์ รณภพ  ล้อต๊อก:  โรม บุนนาค  คมสันต์ พงษ์สุธรรม  ประสรรค์ เพชรพงษ์  เปี๊ยก โปสเตอร์  ชนะ คราประยูร  พจน์ อานนท์  ชาติชาย แก้วสว่าง  ทรงศักดิ์ มงคลทอง  พรชัย หงษ์รัตนาภรณ์  เสรี พงศ์นิธิ  อิศรา นาดี  ฯลฯ
บุคคลสำคัญ > นักแสดงหลัก

| --- | --- |
 สันติสุข พรหมศิริ  จินตหรา สุขพัฒน์  เกียรติ กิจเจริญ  ลลิตา ปัญโญภาส  อรุณ ภาวิไล  ศุภกรณ์ กิจสุวรรณ  รอน บรรจงสร้าง  จตุพล ภูอภิรมย์  วิยะดา อุมารินทร์  อำพล ลำพูน  กฤษณ์ ศุกระมงคล:  ล้อต๊อก  จรัล มโนเพ็ชร  วินัย ไกรบุตร  ไพโรจน์ สังวริบุตร  ทูน หิรัญทรัพย์  จารุณี สุขสวัสดิ์  ลลนา สุลาวัลย์  วัชระ ปานเอี่ยม  อภิญญา สกุลเจริญสุข  ธนฉัตร ตุลยฉัตร  ภูวดล เวชวงศา  ฯลฯ
โลโก้ตราสัญลักษณ์

โลโก้ตราสัญลักษณ์ของไฟว์สตาร์โปรดักชั่น ในปัจจุบัน จะมีลักษณะมีรูปโลก มีดาว 5 ดวงเรียงร้อมโลกอยู่ข้างบนและมีคำว่า ไฟว์สตาร์โปรดักชั่น อยู่ข้างล่าง ซึ่งใช่มาตลอดทุกเรื่อง จากอดีตจนถึงปัจจุบัน แต่ถึงจะต่างรูปแบบก็ตาม มีรายละเอียดดังนี้
โดยต้นฉบับ ก่อนที่จะเป็นในรูปแบบปัจจุบัน ในราว พ.ศ. 2518 จะมีลักษณะมีดาว 5 ดวงและมีคำว่า ไฟว์สตาร์โปรดักชั่น อยู่ข้างล่าง ซึ่งไม่มีดนตรีประกอบ ซึ่งเป็นรูปแบบในยุคก่อตั้งไฟว์สตาร์โปรดักชั่น ต่อมาในช่วงราว พ.ศ. 2520-21 มีรูปแบบมีลักษณะมีดาว 5 ดวงเหมือน เรียงกัน และมีคำว่า ไฟว์สตาร์โปรดักชั่น อยู่ข้างล่าง โดยครั้งนี้เริ่มมีดนตรีประกอบ เช่นภาพยนตร์เรื่อง เทพบุตรต๊ะติ๊งโหน่ง (2520), เท่งป๊ะต๊ะติ๊งโหน่ง (2521) เป็นต้น
ต่อมาเริ่มมีรูปแบบต้นฉบับในปัจจุบัน ที่มีลักษณะมีรูปโลก มีดาว 5 ดวงเรียงร้อมโลกอยู่ข้างบน โดยปรากฏที่ละดวงและมีคำว่า ไฟว์สตาร์โปรดักชั่น อยู่ข้างล่าง ใช้เมื่อราว พ.ศ. 2521 และประมาณ พ.ศ. 2534 สำหรับดนตรีประกอบการนำเสนอโลโก้ มี 2 ครั้ง โดยเฉพาะครั้งที่สองจะเริ่มใช้ในยุคของ สันติสุข - จินตหรา
ต่อมาโลโก้ตราสัญลักษณ์เริ่มเปลี่ยนแปลงไปแต่ละยุค เช่น โลโก้ครั้งที่ 4 ที่ใช้ในยุคของภาพยนตร์ในยุคปี 2535 ตอนปลาย ที่มีลักษณะมีรูปโลก แล้วปรากฏดาว 5 ดวงเรียงร้อมโลกอยู่ข้างบน ตามด้วยคำว่า ไฟว์สตาร์โปรดักชั่น อยู่ข้างล่าง, โลโก้ครั้งที่ 5 ที่ใช้ในยุคของภาพยนตร์ในยุคปี พ.ศ. 2540 กลับมาใช้ใหม่ พ.ศ. 2544 จนถึงประมาณ พ.ศ. 2550 และโลโก้ล่าสุดครั้งที่ 8 ใช้ในยุคของภาพยนตร์สามมิติ เริ่มใช้ในปี พ.ศ. 2555
ในช่วง 2518
ในช่วงราว 2520 - 21
ในช่วงราว 2521 และประมาณ 2534
ในช่วงปี 2535
ในช่วงปี 2539-45 ตอนต้น
ในช่วงปี 2540 กลับมาใช้ใหม่ในช่วง 2544-50
ในปี 2550 - 2555
ในปี 2555 - ปัจจุบัน
ผลงานภาพยนตร์

ดูเพิ่ม: รายชื่อภาพยนตร์โดยไฟว์สตาร์โปรดักชั่น
สิ่งสะสม

ภาพยนตร์ของไฟว์สตาร์โปรดักชั่น ทางบริษัทบีเคพีได้นำมารีมาสเตอร์ใหม่ภายใต้โปรเจกต์ The Legend Collection (เดอะรีเจนคอลเลคชั่น) ตำนานหนังกลางใจ ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสม เป็นการจัดทำขึ้นเพื่อตอบสนองนโยบายที่อยากให้คนไทยหันมาหวงแหนและอนุรักษ์หนังไทยกันมากขึ้น โดยเฉพาะหนังไทยเก่า หลังจากที่ สมชัย นิพัทธ์เจริญวงศ์ (เฮียคุง) เจ้าของบริษัทบีเคพี ซื้อลิขสิทธิ์หนังไทยทรงคุณค่า น่าสะสมกว่า 100 เรื่อง จากไฟว์สตาร์โปรดักชั่น เพื่อจัดทำเป็นคอลเลคชั่น
โดยคุณเจริญ เอี่ยมพึ่งพร และทีมผู้บริหารบริษัทไฟว์สตาร์ จับมือเซ็นสัญญาอย่างเป็นทางการกับ คุณสมชัย นิพัทธ์เจริญวงศ์ มอบลิขสิทธิ์หนังไทยทรงคุณค่า ทั้งในแง่ของชื่อเสียงของภาพยนตร์ ความเป็นที่รู้จักการทำรายได้และรางวัลที่ได้รับต่าง ๆ เช่น รางวัลตุ๊กตาทอง, รางวัลจากภาพยนตร์นานาชาติ และอื่น ๆ ทั้งภาพยนตร์ที่กำกับโดย รุจน์ รณภพ, เปี๊ยก โปสเตอร์ และยังได้รำลึกผู้กำกับ บัณฑิต ฤทธิ์ถกล โดยนำมาเป็นในรูปแบบ DVD 9 และออกแบบแพ็คเก็จ ในคอลเลคชั่นนี้จะมีการแบ่งหนังออกเป็นชุด ๆ โดยมีจำนวน 10 เซ็ต 1 เซ็ต มีจำนวน 7 เรื่อง โดยสามารถหามาเป็นเจ้าของได้แล้ว ที่ร้านบีเคพี, บูมเมอแรง, มีเดียเน็ตเวิร์ค, อิมเมจิ้น และบีทูเอส ทุกสาขา หรือสั่งจองในเว็บ bkp collection
หลังจากมอบลิขสิทธิ์หนังนั้น กระแสตอบจากคนรักหนังไทยดีเกินคาด ทำให้หนังบางเรื่องขาดตลาด ต่อมา ทางบริษัทบีเคพีเปิดเว็บ บีเคพี คอลเลคชั่น เพื่อตอบรับกระแสนักสะสมที่ชื่นชอบสินค้าหายาก ซึ่งเป็นของแท้ ทั้งของในประเทศและของที่นำเข้ามาจากต่างประเทศ ไม่ว่าจะเป็นหนังไทยเก่า ทางด้านงานเพลง ตั้งแต่ยุคก่อตั้งค่ายแกรมมี่, ค่ายอาร์เอส, ค่ายคีตา, ค่ายนิธิทัศน์, ค่ายรถไฟดนตรี ฯลฯ ส่วนคอเพลงสากลมีตั้งแต่ยุค 50 ไล่เรียงมา จนถึงปัจจุบัน เป็นต้น
แหล่งข้อมูลอื่น

เว็บไซต์ทางการ www.fivestarproduction.co.th
Fivestarmovies ทาง Facebook
fivestar_movies ทาง Twitter
Fivestarmovie ทาง YouTube
Fivestarmovies ทาง TikTok
The Legend Collection ตำนานหนังกลางใจ เก็บถาวร 2010-02-05 ที่ เวย์แบ็กแมชชีน
| ด ค กบริษัทภาพยนตร์ไทย |
| --- | --- |
บริษัทหลัก:  จีดีเอช  พระนครฟิลม์  ไฟว์สตาร์โปรดักชั่น  สหมงคลฟิล์ม  เอ็ม สตูดิโอ เอ็ม เทอร์ตี้ไนน์  ทาเลนต์ วัน  ทรานส์ฟอร์เมชั่น ฟิล์ม  ซีเจ เมเจอร์  ไท เมเจอร์  รฤก โปรดั๊กชั่น  บีอีซี-เมเจอร์ จอยน์ ฟิล์ม  เนรมิตรหนังฟิล์ม 
บริษัทอื่น ๆ:  กันตนา  เวิร์คพอยท์ พิคเจอร์ส  ไอแอม ฟิลม์  บาแรมยู  ไอยราฟิล์ม  โกลเด้น เอ เอ็นเตอร์เทนเมนท์  คัม ออน สวีท  ซาก้า สตูดิโอ  เซย์แคช ฟิล์มส  บั้งไฟ ฟิล์ม  พร้อมมิตร โปรดักชั่น  โมโนฟิล์ม  ยิ้มแย้ม  ไนท์เอดจ์ พิคเจอร์ส  อาริยาฟิล์ม  ไทบ้าน สตูดิโอ  ทองคำฟิล์ม  เลเซอร์แคท  เวฟ พิคเจอร์ส  โอเรียนทัล อายส์  คาร์แมนไลน์สตูดิโอ 
บริษัทในอดีต:  แกรมมี่ภาพยนตร์  จีเอ็มเอ็ม พิคเจอร์  จีทีเอช  ไท เอ็นเตอร์เทนเมนต์  ทเว็นตี้จูน เอนเตอร์เทนเมนท์  ที โมเมนต์  นนทนันท์ เอ็นเตอร์เทนเม้นท์  ฟิล์มบางกอก  ลักษ์ ฟิล์ม  อาร์เอสฟิล์ม  โอเรียลเต็ล อาร์ตติส  ไชโยโปรดักชั่นส์ 
 หมวดหมู่
ภาพยนตร์ขุนศึก ปี พ.ศ. 2519
อันดับของขนาด (ความยาว)
แหล่งข้อมูลอื่น

How Big Are Things? displays orders of magnitude in successively larger rooms
"Powers of Ten". คลังข้อมูลเก่าเก็บจากแหล่งเดิมเมื่อ 2 July 2012. Travel across the Universe. Altering perspective by changing scale by just a few powers of ten (interactive)
"Secret Worlds: The Universe Within". Magnetic Field Laboratory, Florida State University. 14 February 2017.
Scale of the universe- interactive guide to length magnitudes
ฮิลารี สแวงก์

| ฮิลารี สแวงค์ |
| --- | --- |
ฮิลารี สแวงค์ ในปี 2012
สารนิเทศภูมิหลัง
เกิด:  (1974-07-30) 30 กรกฎาคม ค.ศ. 1974 (50 ปี) ฮิลารี แอน สแวงค์
คู่สมรส: Chad Lowe (1997-2006)
อาชีพ: นักแสดง ,ผู้สร้าง
ปีที่แสดง: 1990-ปัจจุบัน
รางวัล
ออสการ์: Best Actress 1999 Boys Don't Cry 2004 Million Dollar Baby
ลูกโลกทองคำ: Best Actress - Motion Picture Drama   2000 Boys Don't Cry   2005 Million Dollar Baby
ฮิลารี แอน สแวงค์ (อังกฤษ: Hilary Ann Swank) เกิดเมื่อวันที่ 30 กรกฎาคม ค.ศ. 1974 เป็นนักแสดงชาวอเมริกันเจ้าของสองรางวัลออสการ์ เริ่มวงการภาพยนตร์จากการแสดงใน Buffy the Vampire Slayer (1992)และได้รับบทนำใน The Next Karate Kid (1994) และได้รับรางวัลออสการ์จากเรื่อง Boys Don't Cry และ Million Dollar Baby
ประวัติ

ฮิลารี สแวงค์เกิดในลินคอล์น เนแบรสกา เธอมุ่งหน้าสู่ฮอลลีวูดตั้งแต่อายุได้เพียง 16 ปี หลังจากตระเวนในการคัดตัวนักแสดงหลายแห่ง จึงได้รับบท ในละครเบาสมองทางโทรทัศน์เรื่อง Harry and the Hendersons และทำให้ได้รับบทในรายการโทรทัศน์อื่นอย่าง Growing Pains เป็นต้น จนได้แสดงภาพยนตร์ครั้งแรกใน  Buffy the Vampire Slayer (1992) ที่ต่อมากลายเป็นทีวีซีรีส์ยอดนิยม หลังจากนั้นก็ได้รับบทนำใน The Next Karate Kid (1994) ที่เธอร่วมคัดตัวกับคู่แข่งนับพัน
สแวงค์จึงรับงานแสดงทางโทรทัศน์ควบคู่ไปด้วย ทั้งใน Camp Wilder, Leaving L.A. หรือแม้แต่ใน Beverly Hills, 90210 จนในปี 1999 เธอแสดงในภาพยนตร์เรื่อง  Boys Don't Cry รับบทเป็นแบรนดอน / ทีน่า สาวทอมที่สร้างจากโครงเรื่องจริง ซึ่งทำให้เธอได้รับรางวัลผู้แสดงนำฝ่ายหญิงยอดเยี่ยม จากเวทีรางวัลออสการ์ หลังจากนั้นเธอแสดงใน เรื่อง The Affair of the Necklace (2001) และ Insomnia
ในปี 2004 เธอได้รับรางวัลออสการ์สาขาผู้แสดงนำฝ่ายหญิงยอดเยี่ยมอีกครั้งจากเรื่อง  Million Dollar Baby
ปืนเล็กยาวจู่โจม

ปืนเอ็ม16 ประจำการครั้งแรกในกองทัพอากาศสหรัฐ เมื่อปี ค.ศ. 1965 ใช้กระสุนขนาด 5.56x45 มม. นาโต เป็นอาวุธปืนที่ประจำการยาวนานที่สุดในกองทัพสหรัฐ
ปืนเล็กยาวจู่โจม หรือ ปืนไรเฟิลจู่โจม (อังกฤษ: assault rifle) เป็นปืนเล็กยาวที่มีระบบเลือกการยิง ซึ่งใช้กระสุนปืนขนาดกลางและซองกระสุนแบบที่ถอดออกได้ ปืนเล็กยาวจู่โจมได้ถูกนำไปผลิตจำนวนมากเป็นครั้งแรกและได้รับการยอมรับในการเข้าประจำการอย่างแพร่หลายในช่วงสงครามโลกครั้งที่สอง ปืนเล็กยาวจู่โจมรุ่นแรกที่พบเห็นถึงการใช้งานที่สำคัญคือ เอสทีจี44 ของเยอรมัน ซึ่งถูกพัฒนาขึ้นมาจาก เอ็มเคเบ42 รุ่นก่อนหน้านี้ แม้ว่าชาติตะวันตกอื่น ๆ จะยอมรับแนวคิดปืนเล็กยาวจู่โจมได้ช้า แต่ในช่วงท้ายของศตวรรษที่ 20 พวกเขาได้กลายเป็นอาวุธมาตรฐานในกองทัพส่วนใหญ่ของโลก การเข้ามาแทนที่ปืนเล็กยาวที่มีพลังการยิงแบบเต็มรูปแบบและปืนกลมือในบทบาทส่วนใหญ่ นอกจาก เอสทีจี44 แล้ว ตัวอย่างของปืนเล็กยาวจู่โจมยังได้รวมถึง เอเค-47 และ เอ็ม16
คำนิยาม

คำว่าปืนเล็กยาวจู่โจมหรือปืนไรเฟิลจู่โจมนั้นเป็นคำแปลมาจากคำในภาษาเยอรมัน คือ Sturmgewehr44 ("ไรเฟิลจู่โจม44") ที่ตั้งโดยอดอล์ฟ ฮิตเลอร์ "พายุ"ถูกใช้เป็นการเปรียบเทียบกิริยาการโจมตี อย่างการระดมโจมตีที่เสมือนพายุกระหน่ำ
การแปลความหมายของปืนเล็กยาวจู่โจมหรือปืนไรเฟิลจู่โจมกลายมาเป็นชื่อโดยทั่วไปของอาวุธปืนที่ได้รับออกแบบเหมือนกับเอสทีจี 44 (Sturmgewehr 44, StG 44) ในการจำกัดความนั้น อาวุธปืนจะต้องมีสิ่งต่อไปนี้จึงจะจัดว่าเป็นปืนเล็กยาวจู่โจม
ต้องเป็นอาวุธที่ต้องทำการยิงโดยประทับบ่า
ต้องสามารถยิงแบบอัตโนมัติได้ ด้วยอัตราการยิงที่ค่อนข้างถี่
ต้องใช้กระสุนที่มีอำนาจการยิงที่จะหยุดยั้งข้าศึกได้
ซองกระสุนสามารถจุลูกกระสุนได้มากๆ (20-30 นัดขึ้นไป)
กองทัพสหรัฐฯ นิยามปืนเล็กยาวจู่โจมไว้ว่า"เป็นอาวุธที่สั้น กระชับ มีระบบการยิงที่เลือกได้ ซึ่งใช้กระสุนที่มีอำนาจการยิงระหว่างปืนพกกับปืนเล็กยาว"
คำนิยาม > อาวุธจู่โจมกับอาวุธอัตโนมัติ

ข้อจำกัดหลักตามสหรัฐอเมริกาในคำว่าอาวุธจู่โจม (อังกฤษ: assault weapon) เป็นคำทางกฎหมาย แยกจากคำที่ใช้ทางเทคนิค ใช้เพื่อบรรยายถึงอาวุธปืนกึ่งอัตโนมัติที่มีจุดเด่นเหมือนกับปืนเล็กยาวจู่โจมของกองทัพ มีการนิยามว่าปืนเล็กยาวจู่โจมต้องใช้แมกกาซีนที่ถอดออกได้และเป็นอาวุธปืนกึ่งอัตโนมัติ และดังนี้
พานท้ายที่พับได้
ด้ามจับแบบปืนพกที่เห็นได้ชัดเจน
มีดาบปลายปืน
มีทีเก็บเสียงและแสง
มีเครื่องยิงลูกระเบิด
มีการปกปิดลำกล้อง
การห้ามอาวุธจู่โจมไม่ได้จำกัดอาวุธที่สามารถยิงได้อย่างอัตโนมัติ อย่าง ปืนเล็กยาวจู่โจมและปืนกล อาวุธที่เป็นอัตโนมัติสมบูรณ์ไม่ได้รับผลจากการสั่งห้ามและยังถูกควบคุมอยู่
ประวัติ > การเปลี่ยนโฉมหน้าการต่อสู้ของทหารราบ

ตั้งแต่สมัยโบราณ ทหารราบเบาต้องต่อสู้ในรูปขบวนที่กระจายออก ในขณะที่ทหารราบหนักต้องต่อสู้ในรูปขบวนที่แน่นหนา สิ่งนี้ทำให้อาวุธขว้างและหอกถูกแทนที่ด้วยปืนคาบศิลาและดาบปลายปืน เครื่องแบบที่มีสีสด (เยอรมัน=น้ำเงิน รัสเซีย=เขียว อังกฤษ=แดง ฝรั่งเศส=ขาว) กลายมาเป็นพื้นฐานของหน่วยที่ต้องทำงานร่วมกันเพื่อให้มองเห็นได้ท่ามกลางกลุ่มควันจากดินปืน ปืนคาบศิลาไร้ความแม่นยำในระยะไกลตั้งแต่ 50-100 เมตรและบรรจุกระสุนได้ช้า ซึ่งนำไปสู่รูปขบวนแบบหลายแถวเพื่อเพิ่มอำนาจการยิงและทำให้มั่นใจว่าส่วนหนึ่งของหน่วยจะต้องเตรียมพร้อมสำหรับการยิงเสมอ รูปขบวนที่แน่นยังช่วยให้นายทหารควบคุมคนของเขาได้ขณะทำการต่อสู่
การนำปืนคาบศิลาที่ภายในลำกล้องเป็นเกลียวนั้นเริ่มในทศวรรษที่ 19 ได้เพิ่มระยะและอำนาจการยิงของปืน และทำการรบจากรูปขบวนที่สร้างการนองเลือด อย่างที่เห็นได้ในสงครามกลางเมืองอเมริกัน นักวางแผนยุทธการได้ให้การเน้นสำคัญไปที่อาวุธปืนมากขึ้นให้มีความแม่นยำ ไว้ใจได้ และอัตราการยิงที่ดี ทหารม้าเลิกใช้ม้าและลงมาใช้ปืนเล็กยาวแทน
หลังจากสงครามกลางเมืองอเมริกันการพัฒนาเพิ่มอย่างการใช้ปืนเล็กยาวที่ใช้แมกกาซีน ปืนกล และระเบิดแรงสูงจากปืนใหญ่ได้นำจุดจบมาสู่รูปขบวนแบบหนาแน่นในสงครามโลกครั้งที่หนึ่ง มันหมายถึงในทางปฏิบัติแล้วทหารราบไม่จำเป็นต้องปะทะกับศัตรูจากระยะไกลในสมรภูมิอีกต่อไป ปืนเล็กยาวแบบลูกเลื่อนพลังสูงในตอนนั้นไม่ต้องใช้ในระยะประชิดอีกแล้วในสงครามปัจจุบัน ผู้นำทางทหารและบริษัทผู้ผลิตอาวุธได้เริ่มทำอาวุธใหม่เพื่อสงครามยุคใหม่
ประวัติ > ทศวรรษที่ 1900-1930: ก่อนปืนเล็กยาวจู่โจมเอสทีจี 44

อาวุธปืนอัตโนมัติต่อไปนี้คาดว่าใช้ก่อนที่จะมีปลอกกระสุนปืนเล็กยาว พลังงานเคลื่อนที่จะอยู่ระหว่าง 3,000-5,000 จูล ความเร็วที่ 750-900 เมตรต่อวินาที และลูกกระสุนหนัก 9-13 กรัม
การใช้งานของสิ่งที่เกิดก่อนปืนเล็กยาวจู่โจมคือเฟเดรอฟ อัฟโตมัทของรัสเซียในปีพ.ศ. 2458 และกระสุนปลอกขนาด 6.5x50 ม.ม.ของญี่ปุ่น แต่ของรัสเซียนั้นถูกใช้ในจำนวนที่น้อยมาก และมันยังไม่ใช่ปืนเล็กยาวจู่โจมจริงๆ ตามหลักปัจจุบันเพราะว่ามันไม่ใช้กระสุนแบบกลาง
ในสงครามโลกครั้งที่หนึ่ง ปืนโชแชท (Chauchat) ของฝรั่งเศสได้ปรากฏตัวขึ้น ปืนกลขนาดเบาและบรรพบุรุษของปืนเล็กยาวจู่โจมในปัจจุบัน มันถูกผลิตออกมาในจำนวนที่มาก (ประมาณ 250,000 กระบอก) เช่นเดียวกับปืนเล็กยาวจู่โจมในเวลาต่อมาคือมันสามารถยิงได้ทั้งแบบทีละนัดและแบบอัตโนมัติ และใช่แมกกาซีนและยังมีด้ามจับปืนพก เมื่อเทียบกับปืนกลขนาดเบาแบบอื่นในช่วงเวลานั้นโชแชทนั้นเบามากด้วยน้ำหนัก 9 กิโลกรัมแต่มันยังอุ้ยอ้ายในการต่อสู้ระยะใกล้และมีแรงถีบที่มากเกินที่จะควบคุมเมื่อยิงแบบอัตโนมัติเนื่องมาจากการใช้กระสุนที่ทรงพลังขนาด 8 ม.ม.หรือ .30-06 สปนิงฟีลด์ของสหรัฐฯ และกระสุนคาลิเบอร์ขนาด 7.92 หรือ 7.65 ถึงแม้ว่าจะมีข้อบกพร่องที่ร้ายแรงมันก็ยังสำคัญต่อการรบของทหารราบต่อทหารเยอรมันที่หมดหวังผู้ที่ไม่มีอาวุธที่เทียบเท่ากับปืนโชแชท พวกเยอรมันจึงเริ่มใช้อาวุธที่ยึดได้ ในขณะที่มันออกแบบมาเพื่อใช้กระสุนคาลิเบอร์เต็มขนาดและดังนั้นก็ไม่ได้ใช้ปลอกกระสุนกลาง มันเป็นอาวุธกลางระหว่างปืนกลมือและปืนกลขนาดหนักอย่างปืนเลวิส
ริเบย์รอล 1918 (Ribeyrolle 1918) อาจเป็นอาวุธขนาดกะทัดรัดที่เลือกการยิงได้แบบแรกโดยใช้กระสุนกลางที่ในปัจจุบันนิยามว่าเป็นปืนเล็กยาวจู่โจม ปลอกกระสุนมีพื้นฐานมาจากปลอก .351 วินเชสเตอร์และแคบจนเป็นกระสุน 8 ม.ม.เลเบล มันปรากฏตัวครั้งแรกในกองทัพเมื่อวันที่ 6 กรกฎาคม พ.ศ. 2461 มันมีชื่อเป็นทางการว่าปืนคาร์บินกล Carabine Mitrailleuse (อังกฤษ: machine carbine; เยอรมัน: Maschinenkarabiner) มันถูกยกเลิกในปีพ.ศ. 2464 เพราะว่ามันไม่แม่นยำพอในระยะไกลเกิน 400 เมตร
ปืนเล็กกล เอ็ม 1918 บราวน์นิงหรือบาร์ (อังกฤษ: M1918 Browning Automatic Rifle, BAR) ได้เลียนแบบความคิดของโชแชทแต่ไม่ได้ผลิตออกมาหรือใช้ในจำนวนที่มากจนกระทั่งจบสงครามโลกครั้งที่หนึ่ง การพัฒนาต่อมาได้เพิ่มลำกล้องและไฟพ็อคที่หนักขึ้นซึ่งทำให้มันเหมือนกับปืนกลขนาดเบาหรืออาวุธอัตโนมัติประจำหมู่ในปัจจุบัน บาร์รุ่นนี้ถูกผลิตออกมาจำนวนมาก ใช้อย่างกว้างขวาง และทำหน้าที่ได้ดีในทศวรรษที่ 1960 ในกองทัพของสหรัฐฯ และชาติอื่นๆ
ในสงครามโลกครั้งที่หนึ่ง ปืนกลมือได้เข้ามามีบทบาทเช่นกัน อย่างวิลลาร์ เพอโรซา เบเรทต้า โมเดล 1918 และเอ็มพี18 อาวุธเหล่านี้ได้มีองค์ประกอบเหมือนกันกับปืนเล็กยาวจู่โจม แต่พวกมันใช้กระสุนขนาด 9x19 ม.ม.ของของปืนพก ผู้สร้างปืนกลมือทอมป์สันเดิมทีตั้งใจที่จะใช้กระสุนของปืนเล็กยาว อย่างไรก็ตามระบบกลไกที่สามารถรับมือพลังของพวกมันได้นั้นไม่มีและกระสุน .45 เอซีพีจึงถูกเลือกมาใช้แทน อาวุธปืนเหล่านี้ถูกจัดว่าเป็นส่วนหนึ่งในชั้นของปืนกลมือ แต่เป็นขั้นตอนที่สำคัญในการพัฒนาปืนเล็กยาว
แหล่งข้อมูลอื่น

http://en.wikipedia.org/wiki/Assault_rifle
ดูเพิ่ม

เอเค 47
สมเด็จพระพุฒาจารย์ (นวม พุทฺธสโร)

| สมเด็จพระพุฒาจารย์ (นวม พุทฺธสโร)> ส่วนบุคคล |
| --- | --- |
เกิด: 7 กรกฎาคม พ.ศ. 2407 (92 ปี 76 วัน ปี)
มรณภาพ: 28 กันยายน พ.ศ. 2499
นิกาย: มหานิกาย
การศึกษา: เปรียญธรรม 4 ประโยค
ตำแหน่งชั้นสูง
ที่อยู่: วัดอนงคารามวรวิหาร กรุงเทพมหานคร
ตำแหน่ง: เจ้าอาวาสวัดอนงคารามวรวิหาร สังฆมนตรีว่าการองค์การสาธารณูปการ
สมเด็จพระพุฒาจารย์ นามเดิม นวม ฉายา พุทฺธสโร เป็นสมเด็จพระราชาคณะฝ่ายมหานิกาย ดำรงตำแหน่งสำคัญ เช่น เจ้าอาวาสวัดอนงคารามวรวิหาร เจ้าคณะจังหวัดธนบุรี เจ้าคณะมณฑลพิษณุโลก สังฆมนตรีว่าการองค์การสาธารณูปการ และกรรมการมหาเถรสมาคม
ประวัติ

สมเด็จพระพุฒาจารย์ มีนามเดิมว่า นวม เกิดเมื่อวันพฤหัสบดีที่ 14 กรกฎาคม พ.ศ. 2407 ตรงกับวันขึ้น 11 ค่ำ เดือน 8 ปีชวด เป็นบุตรของหมื่นนรา (อินทร์) กับนางใย มีพี่น้องร่วมบิดากัน 8 คน ภูมิลำเนาอยู่บ้านวังแม่ลูกอ่อน อำเภอสรรพยา จังหวัดชัยนาท
เริ่มแรกได้ศึกษาที่วัดโคกเข็ม จังหวัดชัยนาท จนอายุได้ 13 ปี จึงย้ายมาศึกษาที่วัดอนงคาราม ได้บวชเป็นสามเณรในปี พ.ศ. 2424 แล้วศึกษาต่อจนถึงปี พ.ศ. 2428 ได้บวชเป็นพระภิกษุ ณ วัดพระบรมธาตุวรวิหาร โดยมีพระครูเมธังกร เจ้าคณะอำเภอเมืองในขณะนั้น เป็นพระอุปัชฌาย์ พระวินัยธรวันและพระสมุห์เปรมเป็นคู่พระกรรมวาจาจารย์ ได้ฉายาว่า พุทฺธสโร บวชแล้วกลับมาอยู่วัดอนงคารามเพื่อศึกษาต่อ
ศาสนกิจ

ท่านได้รับแต่งตั้งเป็นพระอาจารย์สยามปริยัติ ครูโรงเรียนวัดอนงคาราม ต่อมาได้รับแต่งตั้งเป็นผู้รั้งตำแแหน่งเจ้าคณะมณฑลพิษณุโลก จนถึงวันที่ 9 กันยายน พ.ศ. 2470 จึงได้รับโปรดเกล้าฯ ตั้งให้เป็นเจ้าคณะมณฑลพิษณุโลก ต่อมาในวันที่ 7 ตุลาคม พ.ศ. 2474 จึงมีพระบรมราชานุญาตให้ท่านลาออกจากตำแหน่งเจ้าคณะมณฑลพิษณุโลกได้ตามปรารถนา เพราะมีหน้าที่อื่นมากอยู่แล้ว
ศาสนกิจ > สังฆมนตรี

1 มิถุนายน พ.ศ. 2489 ตั้งเป็นสังฆมนตรีว่าการองค์การสาธารณูปการ ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายก
30 พฤษภาคม พ.ศ. 2493 ตั้งเป็นสังฆมนตรีว่าการองค์การสาธารณูปการ ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายกสมัยที่ 2
11 มิถุนายน พ.ศ. 2494 ตั้งเป็นสังฆมนตรีว่าการองค์การสาธารณูปการ ซึ่งมีพระศาสนโศภน (จวน อุฏฺฐายี) เป็นสังฆนายก
24 กรกฎาคม พ.ศ. 2494 ตั้งเป็นสังฆมนตรีว่าการองค์การสาธารณูปการ ซึ่งมีสมเด็จพระวันรัต (ปลด กิตฺติโสภโณ) เป็นสังฆนายก
23 กรกฎาคม พ.ศ. 2498 ตั้งเป็นสังฆมนตรีว่าการองค์การสาธารณูปการ ซึ่งมีสมเด็จพระวันรัต (ปลด กิตฺติโสภโณ) เป็นสังฆนายกสมัยที่ 2
สมณศักดิ์

29 เมษายน พ.ศ. 2442 เป็นพระครูสัญญาบัตรที่ พระครูอุดมพิทยากร มีนิตยภัตราคาเดือนละ 2 ตำลึงกึ่ง
15 พฤศจิกายน พ.ศ. 2449 เป็นพระราชาคณะชั้นสามัญที่ พระธรรมธราจารย์ มีนิตยภัตเดือนละ 12 บาท ได้รับพระราชทานผ้าไตรและพัดยศ ณ พระที่นั่งอมรินทรวินิจฉัย เมื่อวันที่ 15 พฤศจิกายน ร.ศ. 125
19 มิถุนายน พ.ศ. 2454 ได้รับพระราชทานพัดแฉกหน้าราหูเล็ก เสมอพระราชาคณะเปรียญธรรม 4 ประโยค มีนิตยภัตเดือนละ 16 บาท ณ พลับพลาโรงละครสวนแง่เต๋ง พระราชวังดุสิต
30 ธันวาคม พ.ศ. 2463 เป็นพระราชาคณะชั้นราชที่ พระรัชชมงคลมุนี พรหมจารีพรตนิวิฐ กฤตยาทรยติคณิศร บวรสังฆารามคามวาสี
9 พฤศจิกายน พ.ศ. 2468 เป็นพระราชาคณะชั้นเทพที่ พระมงคลเทพมุนีศรีรัตนไพรวัน ปรันตปะประเทศ เขตร์อรัญวาสีบพิตร
6 พฤศจิกายน พ.ศ. 2472 เป็นพระราชาคณะชั้นธรรมที่ พระโพธิวงศาจารย์ ญาณวิศุทธจริยาปริณายก ตรีปิฎกธรรมสุนทร ยติคณิสสร บวรศีลาทิขันธ์ อรัณยวาสี
1 มีนาคม พ.ศ. 2484 เลื่อนเป็นพระราชาคณะเทียบชั้นเจ้าคณะรองฝ่ายอรัญญวาสีที่ พระมหาโพธิวงศาจารย์ พุทธสราภิธานปริยัตติปรีชา อุดมวิทยากโรปการคุณ วิบุลจริยสมบัติ อเนกบริษัทประสาทการ อภิบาลพุทธปาทวลัญช์ อรัญญวาสีสังฆนายก
19 ธันวาคม พ.ศ. 2488 สถาปนาเป็นสมเด็จพระราชาคณะที่ สมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตสัมบัน สรรพสมณคุณ วิบุลยประสิทธิ์ ยติคณิศรมหาปรินายก ตรีปิฎกโกศล วิมลญาณสุนทร บวรสังฆาราม คามวาสี อรัญญวาสี
มรณภาพ

สมเด็จพระพุฒาจารย์ อาพาธด้วยความชรา ได้เข้ารักษาที่โรงพยาบาลศิริราชตั้งต่วันที่ 16 กุมภาพันธ์ พ.ศ. 2499 ถึงวันที่ 21 พฤษภาคม โดยสมเด็จพระราชชนนีศรีสังวาลย์ทรงรับไว้ในพระอุปถัมภ์ อาการมีแต่ทรงกับทรุด จนถึงมรณภาพเมื่อวันที่ 28 กันยายน พ.ศ. 2499 เวลา 22.00 น. สิริอายุได้ 92 ปี 76 วัน พรรษา 72
ตำบลดอนโพธิ์ทอง

| ตำบลดอนโพธิ์ทอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Don Pho Thong
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 24.20 ตร.กม. (9.34 ตร.ไมล์)
ประชากร (2566)
 • ทั้งหมด: 6,660 คน
 • ความหนาแน่น: 275.21 คน/ตร.กม. (712.8 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720111
 ส่วนหนึ่งของสารานุกรมประเทศไทย
| องค์การบริหารส่วนตำบลดอนโพธิ์ทอง |
| --- | --- |
องค์การบริหารส่วนตำบล
อบต.ดอนโพธิ์ทองที่ตั้งที่ทำการองค์การบริหารส่วนตำบลดอนโพธิ์ทอง
พิกัด: 14°25′23.4″N 100°01′54.2″E﻿ / ﻿14.423167°N 100.031722°E﻿ / 14.423167; 100.031722
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 24.20 ตร.กม. (9.34 ตร.ไมล์)
ประชากร (2566)
 • ทั้งหมด: 6,660 คน
 • ความหนาแน่น: 275.21 คน/ตร.กม. (712.8 คน/ตร.ไมล์)
รหัส อปท.: 06720110
ที่อยู่ที่ทำการ: หมู่ 1 ถนนดอนโพธิ์ทอง-สวนแตง ตำบลดอนโพธิ์ทอง อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.donphothong.go.th
 ส่วนหนึ่งของสารานุกรมประเทศไทย
ดอนโพธิ์ทอง เป็นตำบลในอำเภอเมืองสุพรรณบุรี จังหวัดสุพรรณบุรี
ที่ตั้งและอาณาเขต

ตำบลดอนโพธิ์ทอง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลสระแก้ว และตำบลบ้านโพธิ์
ทิศตะวันออก ติดต่อกับตำบลดอนกำยาน
ทิศใต้ ติดต่อกับตำบลมะขามล้ม และตำบลวังน้ำเย็น (อำเภอบางปลาม้า)
ทิศตะวันตก ติดต่อกับตำบลสวนแตง และตำบลบางกุ้ง
ประวัติ

ดอนโพธิ์ทอง เดิมเป็นพื้นที่หมู่ 6 ของตำบลดอนกำยาน อำเภอเมืองสุพรรณบุรี ปี พ.ศ. 2518 ทางราชการได้แยกพื้นที่ด้านทิศตะวันตกของตำบลดอนกำยาน 5 หมู่บ้าน ได้แก่ หมู่ 5 บ้านทองเสือข่วน, หมู่ 6 บ้านดอนโพธิ์ทอง, หมู่ 7 บ้านบึงไผ่แขก, หมู่ 9 บ้านสามเหลี่ยม และหมู่ 10 บ้านดอนอ้ายดาว ออกมาตั้งเป็น ตำบลดอนโพธิ์ทอง
การปกครองส่วนภูมิภาค > การปกครองส่วนภูมิภาค

ตำบลดอนโพธิ์ทองแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านดอนโพธิ์ทอง
หมู่ที่ 2 บ้านดอนอ้ายดาว
หมู่ที่ 3 บ้านทองเสือข่วน
หมู่ที่ 4 บ้านสามเหลี่ยม
หมู่ที่ 5 บ้านบึงไผ่แขก
หมู่ที่ 6 บ้านหนองลาน
การปกครองส่วนภูมิภาค > การปกครองส่วนท้องถิ่น

ตำบลดอนโพธิ์ทองเดิมมีฐานะเป็นสภาตำบลดอนโพธิ์ทองหลังจากจัดตั้งตำบลขึ้น ต่อมาปี พ.ศ. 2538 สภาตำบลดอนโพธิ์ทองมี 6 หมู่บ้าน พื้นที่ 24.20 ตารางกิโลเมตร ประชากร 6,147 คน และ 1,279 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนโพธิ์ทองอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนโพธิ์ทอง